Z A P I S N I K

sa 2.  sjednice Vijeća Mjesnog odbora Stenjevec-jug, održane

 12. srpnja  2021. 
u prostorijama MS Stenjevec-jug, s početkom u 19,00 sati


NAZOČNI ČLANOVI VIJEĆA: Gordana Aralica, Iva Karabaić, Zoran Majcenić, Marcello Milovac, Edin Mujkić, Stipe Podrug

NENAZOČNI ČLANOVI VIJEĆA: Danijel Čajkovac, Zlatko Gombović, Branimir Lipkovac

OSTALI NAZOČNI: Kristina Starčević, voditeljica Područnog odsjeka Stenjevec, Davor Stanković, član VGČ Stenjevec

Predsjedava: Marcello Milovac, predsjednik Vijeća 

Zapisnik vodi: Matija Grilec, vježbenik – viši stručni suradnik u Gradskom uredu za mjesnu samoupravu

Predsjednik je otvorio sjednicu i  pozdravio prisutne članove Vijeća.

Predsjednik konstatira da je nazočno 6, od ukupno 9 članova Vijeća, što znači da Vijeće može pravovaljano odlučivati.

Predsjednik je dao na usvajanje zapisnik od 1. konstituirajuće sjednice Vijeće Mjesnog odbora Stenjevec-jug.
Prisutni su članovi Vijeća sa šest (6) glasova „za“ jednoglasno usvojili zapisnik s prethodne 1.konstituirajuće sjednice VMO-a Stenjevec-jug.

 
Predsjednik je predložio slijedeći dnevni red:


DNEVNI RED

1. Prijedlog zaključka o postavljanju prometnih znakova u Mangartskoj ulici
2. Prijedlog zaključka o poboljšanju komunalnog reda za vrijeme proslave Velike Gospe
3. Prijedlog zaključka o poboljšanju komunalnog standarda u ulici Hrvatskih branitelja  (1-5, 7-11)
4. Prijedlog zaključka o postavljanju nadstrešnice na autobusnoj stanici na Samoborskoj cesti (preko puta Super Konzuma)
5. Prijedlog zaključka o  uređenju potoka na Samoborskoj cesti 134 (F do I) i asfaltiranje šetnice
6. Prijedlog zaključka o sanaciji, proširenju, postavljanju nogostupa i javne rasvjete u ulicama Josipa Lončara i Kreše Golika
7. Prijedlog zaključka o postavljanju stupića na trg u blizini  Stenjevečke 8G, radi sprječavanja nepropisnog parkiranja
8. Prijedlog zaključka o obnovi dječjeg parka u Jalovečkoj ulici
9. Prijedlog zaključka o postavljanju uspornika na Samoborskoj cesti kod Japetičke ulice
10. Prijedlog zaključka o sanaciji dječjeg parka preko puta ulaza u zgradu Stenjevečka 42
11. Informacije, pitanja i prijedlozi - odgovor odjela komunalnog redarstva po pitanju sanacije Breganske ulice

Prisutni su dnevni red jednoglasno prihvatili.	

Ad 1.
Prijedlog zaključka o postavljanju prometnih znakova u Mangartskoj ulici

Predsjednik VMO Stenjevec-jug upoznao je prisutne s točkom dnevnog reda i otvorio raspravu.
U raspravi su sudjelovali svi članovi VMO.

Predsjednik predlaže, a Vijeće jednoglasno sa 6 glasova “za“  donosi

Z A K LJ U Č A K

Vijeće mjesnog odbora Stenjevec jug podržava prijedlog Gradskog ureda za prostorno uređenje, izgradnju grada, graditeljstvo, komunalne poslove i promet,
 da se na dijelu Mangaratske ulice, između raskrižja sa Samoborskom cestom i Vršičkom ulicom postave prometni znakovi B36 "zabrana zaustavljanja i parkiranja",
s dopunskim pločama E09 - 1 "obostrano", kako parkirana vozila na kolniku ne bi smanjivala sigurnost i protočnost prometa.


Ad 2.
Prijedlog zaključka o poboljšanju komunalnog reda za vrijeme proslave Velike Gospe

Predsjednik VMO Stenjevec-jug upoznao je prisutne s točkom dnevnog reda i otvorio raspravu.
U raspravi su sudjelovali svi članovi VMO.

Predsjednik predlaže, a Vijeće jednoglasno sa 6 glasova “za“  donosi

Z A K LJ U Č A K

Vijeće Mjesnog odbora Stenjevec jug podržava prijedlog Vijeća gradske četvrti Stenjevec za poboljšanje komunalnog reda za vrijeme proslave Blagdana Male i Velike Gospe.


Ad 3.
Prijedlog zaključka o poboljšanju komunalnog standarda u ulici Hrvatskih branitelja  (1-5, 7-11)

Predsjednik VMO Stenjevec-jug upoznao je prisutne s točkom dnevnog reda i otvorio raspravu.
U raspravi su sudjelovali svi članovi VMO.

Predsjednik predlaže, a Vijeće jednoglasno sa 6 glasova “za“  donosi
	
Z A K LJ U Č A K

Vijeće Mjesnog odbora Stenjevec-jug podržava prijedlog stanara za poboljšanje komunalnog standarda u ulici Hrvatskih branitelja (1-5, 7-11), ukoliko se radi o zemljištu koje se nalazi  na katastarskim česticama u vlasništvu Grada Zagreba, te traže izlazak komunalnog redara za utvrđivanje postojećeg stanja.


Ad 4.
Prijedlog zaključka o postavljanju nadstrešnice na autobusnoj stanici na Samoborskoj cesti (preko puta Super Konzuma)

Predsjednik VMO Stenjevec-jug upoznao je prisutne s točkom dnevnog reda i otvorio raspravu.
U raspravi su sudjelovali svi članovi VMO.

Predsjednik predlaže, a Vijeće jednoglasno sa 6 glasova “za“  donosi

Z A K LJ U Č A K

Vijeće Mjesnog odbora Stenjevec-jug podržava prijedlog stanara Ulice Hrvatskih branitelja i traži od Gradskog ureda za prostorno uređenje, izgradnju Grada, graditeljstvo, komunalne poslove i promet postavljanje nadstrešnice na autobusnoj stanici na Samoborskoj cesti (preko puta Super Konzuma).


Ad 5.
Prijedlog zaključka o uređenju potoka na Samoborskoj cesti 134 (F do I) i asfaltiranje šetnice

Predsjednik VMO Stenjevec-jug upoznao je prisutne s točkom dnevnog reda i otvorio raspravu.
U raspravi su sudjelovali svi članovi VMO.

Predsjednik predlaže, a Vijeće jednoglasno sa 6 glasova “za“  donosi

Z A K LJ U Č A K

Vijeće Mjesnog odbora Stenjevec-jug podržava zahtjev stanara o uređenju potoka na Samoborskoj cesti 134 (F do I), ali ne i asfaltiranje šetnice, te predlažu obilazak terena, te će uz konzultaciju sa stanarima donijeti zaključak na sljedećoj sjednici.






Ad 6.
Prijedlog zaključka o sanaciji, proširenju, postavljanju nogostupa i javne rasvjete u ulicama Josipa Lončara i Kreše Golika

Predsjednik VMO Stenjevec-jug upoznao je prisutne s točkom dnevnog reda i otvorio raspravu.
U raspravi su sudjelovali svi članovi VMO.

Predsjednik predlaže, a Vijeće jednoglasno sa 6 glasova “za“  donosi

Z A K LJ U Č A K

Vijeće Mjesnog odbora Stenjevec-jug podržava prijedlog stanara o sanaciji, proširenju, postavljanju nogostupa i javne rasvjete u ulicama Josipa Lončara i Kreše Golika, te predlažu da se uvede u program održavanja Gradskog ureda za prostorno uređenje, izgradnju Grada, graditeljstvo, komunalne poslove i promet za 2022. godinu.


Ad 7.
Prijedlog zaključka o postavljanju stupića na trg u blizini  Stenjevečke 8G, radi sprječavanja nepropisnog parkiranja

Predsjednik VMO Stenjevec-jug upoznao je prisutne s točkom dnevnog reda i otvorio raspravu.
U raspravi su sudjelovali svi članovi VMO.

Predsjednik predlaže, a Vijeće jednoglasno sa 6 glasova “za“  donosi

Z A K LJ U Č A K

Vijeće Mjesnog odbora Stenjevec-jug podržava prijedlog stanara Stenjevečke 8G za postavljanje znaka zabrane parkiranja, te molimo češću ophodnju komunalnih redara na navedenoj lokaciji.


Ad 8.
Prijedlog zaključka o obnovi dječjeg parka u Jalovečkoj ulici

Predsjednik VMO Stenjevec-jug upoznao je prisutne s točkom dnevnog reda i otvorio raspravu.
U raspravi su sudjelovali svi članovi VMO.

Predsjednik predlaže, a Vijeće jednoglasno sa 6 glasova “za“  donosi

Z A K LJ U Č A K

Vijeće Mjesnog odbora Stenjevec-jug traži od Zrinjevca sanaciju klupa u parku u Jalovečkoj ulici, a krajem godine će se u plan prioriteta uvrstiti prva faza obnove dječjeg parka.


Ad 9.
Prijedlog zaključka o postavljanju uspornika na Samoborskoj cesti kod Japetičke ulice

Predsjednik VMO Stenjevec-jug upoznao je prisutne s točkom dnevnog reda i otvorio raspravu.
U raspravi su sudjelovali svi članovi VMO.

Predsjednik predlaže, a Vijeće jednoglasno sa 6 glasova “za“  donosi


Z A K LJ U Č A K

Vijeće Mjesnog odbora Stenjevec-jug ne podržava prijedlog o postavljanju uspornika na Samoborskoj cesti kod Japetičke ulice, te umjesto toga predlažu postavljanje kamere za nadzor brzine i znaka ograničenja brzine.


Ad 10.
Prijedlog zaključka o sanaciji dječjeg parka preko puta ulaza u zgradu Stenjevečka 42

Predsjednik VMO Stenjevec-jug upoznao je prisutne s točkom dnevnog reda i otvorio raspravu.
U raspravi su sudjelovali svi članovi VMO.

Predsjednik predlaže, a Vijeće jednoglasno sa 6 glasova “za“  donosi

Z A K LJ U Č A K

Vijeće Mjesnog odbora Stenjevec-jug predlaže sanaciju podloge dječjeg parka preko puta ulaza u zgradu Stenjevečka 42.


Ad 11.
Informacije, pitanja i prijedlozi

Predsjednik obavještava članove Vijeća o odgovoru zaprimljenom od strane komunalnih redara po pitanu sanacije Breganske ulice.


Sjednica je završila u 21,00 sati
			
		










KLASA:026-02/21-002/1153
URBROJ:251-06-11-1403-21-2

